*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*72. számú előterjesztés*

Bátaszék Város Önkormányzat Képviselő-testületének 2022. április 27-én

16 órakor megtartandó ülésére

a 2022. évi TETT támogatások felosztásának módosítása

|  |
| --- |
| **Előterjesztő:** Dr. Bozsolik Róbert polgármester  **Készítette**: Bozsolik Zoltán mb. városüzemeltetési irodavezető  Tóthné Lelkes Erika pénzügyi irodavezető    **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  PG Bizottság: 2022. 04. 26. |

***Tisztelt Képviselő-testület!***

A TETT-tel kötött megállapodás értelmében Bátaszék várost a Központi Nukleáris Pénzügyi Alapból - a közös költségek levonása után fennmaradó összeg után - 18,34% illeti meg. A támogatási szerződés 2022. évre vonatkozó 1. mellékletének aktualizálására teszünk javaslatot jelen előterjesztéssel.

Az elmúlt évek gyakorlatát követve az aláírásra kerülő támogatási szerződés értelmében a támogatási összeget a képviselő-testületnek kell felosztania működési és felhalmozási célú kiadásra, majd ezen elfogadó határozatot eljuttatjuk a TETT-hez.

A szerződés-tervezet szerint ***2022. évre* 80 075 000 *Ft*** támogatást folyósítanak önkormányzatunk részére. A képviselő- testület a 30/2022. (II. 03.) önk.-i határozatával arról döntött, hogy a teljes összeget, (80 075 000 Ft-ot) működési kiadásra használná fel.

Jelenlegi információk szerint a támogató felhalmozási célú kiadások összegszerű meghatározását is kéri.

2022. augusztus 30-ig lehetőség van a szerződés módosítására olyan feltétellel, hogy az adott beruházást vagy felújítást 2022. szeptember végéig be kell fejezni.

A fentiekre figyelemmel kérem, hogy az alábbi határozati javaslat elfogadásával az új felosztást szíveskedjenek jóváhagyni.

**H a t á r o z a t i j a v a s l a t :**

**a 2022. évi TETT támogatás felhasználására**

Bátaszék Város Önkormányzatának Képviselő-testülete a TETT támogatás 2022. évi felhasználását az alábbiak szerint hagyja jóvá:

1. Működési költségekhez történő hozzájárulás: 79 075 000.- Ft,
2. Felhalmozási költségekhez történő hozzájárulás: 1 000 000- Ft,

mindösszesen: 80 075 000 Ft, azaz Nyolcvanmillió-hetvenötvenezer forint.

*Határidő:* azonnal

*Felelős:* dr. Bozsolik Róbert polgármester

*Határozatról értesül:* Krachun Szilárd társulási elnök

Bátaszéki KÖH pénzügyi iroda

Bátaszéki KÖH városüz. iroda

irattár